dobbeltkloster
Et dobbeltkloster er et kloster med en munke- og en nonneafdeling under fælles ledelse, der også kunne være i en abbedisses hånd. Nogle gange udgør disse klostre ét bygningskompleks, men ikke nødvendigvis.
Dobbeltklostre kendes fra senantikken til idag, både i den katolske og den ortodokse kirke, men oplevede sin største blomstring i 1000- og 1100-tallet. Birgittinerne havde dobbeltklostre i middelalderen, også i Danmark, f.eks. i Maribo; men opgav dem efter Reformationen.